b'\n_START_ARTICLE_\nUna furtiva lagrima\n_START_PARAGRAPH_\nUna furtiva lagrima (hrv. Jedna suza skrivena) je popularna romanca Nemorina iz drugoga \xc4\x8dina opere Ljubavni napitak Gaetana Donizettija. Tu ljubavnu ariju Nemorino pjeva kada dozna da ljubavni napitak koji je donio Adini, izabranici srca svoga, doista djeluje._NEWLINE_Nemorino je jako zaljubljen u Adinu, ali ta djevojka o kojoj sanja, ne mari za ljubav naivnoga seoskog momka. Da bi osvojio njeno srce, Nemorino za \xc4\x8darobni ljubavni napitak \xc5\xbertvuje svoj jedini dukat. A taj napitak zapravo je najobi\xc4\x8dnije crveno vino, koje naivnim kupcima prodaje nadrilije\xc4\x8dnik Dulcamara. Naposlijetku \xc4\x87e se Adela ipak udati za Nemorina, a Dulcamara slavodobitno slaviti u\xc4\x8dinkovitost svoga "ljubavnog napitka".'